text: সময়ের সবচেয়ে ক্ষুদ্র একক- জেপটোসেকেন্ড | Aimnote.TK
  প্রথম পাতা › বিজ্ঞান ও প্রযুক্তি › সময়ের সবচেয়ে ক্ষুদ্র একক- জেপটোসেকেন্ড
  এক সেকেন্ডকে এক বিলিয়ন ভাগ করলে তার একভাগের এক ট্রিলিয়নাংশকে বলা হয় জেপটোসেকেন্ড। দশমিকের পর বিশটা ০ আর একটা ১ সময়ের এই জেপটোসেকেন্ড হলো ক্ষুদ্রতম ইউনিট ।
  জার্মানির ফ্রাঙ্কফুর্টের গ্যেটে বিশ্ববিদ্যালয়ের পদার্থবিদরা হিসেব কষে বার করেছেন জেপটোসেকেন্ডকে। দেখা যাচ্ছে, একটি ফোটনের হাইড্রোজেন পরমাণুকে টপকে যেতে লাগছে মোটামুটি ২৪৭ জেপটোসেকেন্ড। এক্স রে ব্যবহার করে পেট্রা থ্রি লেসার থেকে ঠিক একটি হাইড্রোজেন কণা নিষ্কাশন করেছেন তাঁরা। এক্স রের শক্তি এমনভাবে ব্যবহৃত হয়, যাতে হাইড্রোজেনের দুটি ইলেকট্রনকেই একটিমাত্র ফোটন বার করে আনতে পারে। অর্থাৎ দুটি ইলেকট্রনকেই ছুঁয়ে যাবে ওই ফোটন। একাধিক ইলেকট্রন এক সঙ্গে ঢেউয়ের মত দুলতে থাকে, ফলে ফোটনের ধাক্কায় একটি ইলেকট্রন যখন বেরিয়ে আসে, তার ধাক্কা দুলিয়ে দেয় অন্য ইলেকট্রনটিকেও। এ জন্য কোল্ড টার্গেট রিকয়েল আয়ন মোমেন্টাম স্পেকট্রোস্কোপি রিঅ্যাকশন মাইক্রোস্কোপ নামে একটি যন্ত্র ব্যবহার করেছেন বৈজ্ঞানিকরা। এই যন্ত্রে অণু পরমাণুর অত্যধিক দ্রুত রিঅ্যাকশনও প্রতি মুহূর্তে রেকর্ড হয়।